ফের রাতের শহরে দুষ্কৃতী দৌরাত্ম্য । এবার দুষ্কৃতী তাণ্ডবের ঘটনাস্থল দক্ষিণ কলকাতার গড়িয়াহাটের কাঁকুলিয়া রোড। পুরনো বিবাদের জেরে রবিবার রাতে ওই এলাকায় হামলা চালায় একদল দুষ্কৃতী ।
 নিজস্ব প্রতিবেদন: ফের রাতের শহরে দুষ্কৃতী দৌরাত্ম্য । এবার দুষ্কৃতী তাণ্ডবের ঘটনাস্থল দক্ষিণ কলকাতার গড়িয়াহাটের কাঁকুলিয়া রোড। পুরনো বিবাদের জেরে রবিবার রাতে ওই এলাকায় হামলা চালায় একদল দুষ্কৃতী । এই দুষ্কৃতী তাণ্ডবের নেতৃত্বে ছিল বাবু তিওয়ারি নামে এক ব্যক্তি। এলাকায় যার পরিচয় একজন কুখ্যাত সমাজ বিরোধী । ঘটনার সময়ে প্রত্যেকের হাতেই আগ্নেয়াস্ত্র ছিল। রতন সাউ সহ বেশ কয়েকজন তৃণমূল কর্মীকে ব্যাপক মারধর করা হয় বলে অভিযোগ ওঠে। এমনকি গুলিও চলে বলে দাবি স্থানীয়দের। ঘটনার জেরে এলাকায় উত্তেজনা থাকায় বসেছে পুলিস পিকেট। আতঙ্কে মহিলারাও।